  Виталий Пронин Гажано лыдӟисьёс, «Гурт адями-2017» конкурсэ пыриськем адямиос понна куара сётон азьланьтӥське. Адӟем карымон гуртоос понна куара сётэмдэс возьматыны луэ пӧртэм амалъёсъя: дурбасьтӥсьёслэн кинюртэмъёсынызы списокез udmdunne@yandex.ru электрон почтаямы яке (3412) 73-33-42 факс пыр келяса, озьы ик гожтэтэн ыстыса «Удмурт дунне» газетлэн редакцияз: 426008, Ижкар, К. Маркс урам, 274-тӥ юрт. Та сяна, куара сётон усьтэмын «Удмурт дуннелэн» сайтаз, «ВКонтакте», «Одноклассники» вотэсбамъёсаз. Списокъёсысь но вотэсбамъёсысь куараос огазеямын луозы. Дыртэ: списокъёстэс редакциямы 12-тӥ февралёзь возьмаськомы, нош Интернетын куара сётон ворсаськоз 11-тӥ феврале 12 часэ уйин. Бӧрысь газетын яломы вожвылъяськонлэсь йылпумъянъёссэ. Конкурслэн ортчемез сярысь юалляськыны луоз (3412) 73-33-42, 8-951-195-37-65 телефон номеръёсъя.Гожтэтъёс редакцие пумен вуо ни. Та нуналлы конкурсэ ӵектэм адямиос понна тамында кинюртэмъёсын списокъёс вуизы (лыдпусъёсты сётӥськом, сайтысь но вотэсбамъёсысь куараосты лыдъятэк).«Устоез кивалтӥсь» номинация Пётр Петров - Кияса ёросысь Вуж Салья гуртысь ужбергатӥсь - 116 куара;Виктор Лебедев - Алнаш ёросысь Туймыйылысь «Прогресс» хозяйстволэн кивалтӥсез - 106 куара;Николай Михайлов - Алнаш ёросысь Улын Сыръезьысь «Писеевское» хозяйстволэн кивалтӥсез.«Выжыоссэ утись»  номинация Галина Веселкова - Сьӧлталась «Калмез гуръёс» ансамбльысь кырӟась;Валерий Баймурзин - Пичи Пурга ёросысь Аксакшур гуртысь шаерчи, дышетӥсь;Евдокия Ильиных - Сюмси ёросысь Тукан гуртысь удмуртлыкез азинтӥсь;Владимир Дмитриев - Можга ёросысь Комак гуртысь шаерчи, дышетӥсь.«Ӟеч сюлэм» номинация  Василий Морозов - Вавож ёросысь «Колос» хозяйствоысь механизатор;Эдуард Крестьянинов - Сьӧлта ёросысь Зямай гуртысь ужбергатӥсь;Людмила Баранова - Пичи Пурга ёросысь Аксакшур гуртысь нылпи садын ужась;Валентина Осипова - Кияса ёросысь Вуж Салья гуртысь дышетӥсь - 119  куара;Сергей Крутихин - Можга ёросысь Бадӟым Уча гуртысь лулчеберетъя юртэн кивалтӥсь - 182 куара;Лариса Шиляева - Балезино ёросысь Дядьпи черкогуртысь лулчеберетъя юртэн кивалтӥсь    